cyanic-selkie/wikianc huggingface dataset:
Muirchú
Palvelus
HMY Helga palveli kalastuksenvalvontatehtävissä, kunnes se 1915 aseistettiin ja siirrettiin laivastoluetteloon. Se tulitti vuoden 1916 kansannousussa tasavaltalaisten asemia Dublinin keskustassa. Alus upotti 1918 Isle of Manin edustalla tykkitulella Saksan keisarikunnan laivaston sukellusveneen. Alus luovutettiin Irlannin vapaavaltiolle 7. elokuuta 1923, jolloin se nimettiin Muirchúksi.
Rutto (romaani)
Juoni
Rutto on pahimmillaan loppukesällä uhrien määrän saavuttaessa huippunsa. Tuntemattoman sairauden dramaattinen kehitys paisumista keuhkojen pettämiseen on huomattavissa myös hautajaisissa: suruseremonioita lyhennetään, ruumiit heitetään joukkohautoihin, ja lopuksi tilan puutteessa uhrit poltetaan krematorioissa. Rieux muuttuu vähitellen välinpitämättömämmäksi, ihmiset kuolevat käsiin. Edes oman vaimon kuolema romaanin lopussa ei enää liikuta työlleen omistautunutta lääkäriä.
Triptyykki
Triptyykin historia
Triptyykkien tekeminen poistui muodista 1600-luvun jälkipuolella, mutta 1800-luvulla kolmiosaista muotoa alettiin jälleen suosia. Erityisesti sitä käyttivät naturalistit ja symbolistit saadakseen maalauksensa viittaamaan myös uskonnollisuuteen. Myös ekspressionistit maalasivat triptyykkejä. Heidän töissään laitakuvatkin olivat kiinteitä. Triptyykistä tuli 1900-luvulla lähinnä sommittelukeino. Kaikki kolme osaa ovat samankokoisia ja vertautuvat enemmän kirjallisuuden käyttämään trilogiaan kuin alkuperäiseen uskonnollisuuteen.
Triptyykit nykyään
Moni taiteenala käyttää nykyisin triptyykki-sanaa. Sillä voidaan tarkoittaa melkein mitä tahansa kolmiosaista teosta.
Franz Kafka
Varhaiset vuodet
Kafkan perhe ei harjoittanut uskontoa kovin aktiivisesti, mutta aikuistuttuaan Kafka kiinnostui juutalaisuudesta.
Pilvet (Aristofanes)
Juoni
pienoiskuva|190px|Pilvien italiankielinen laitos vuodelta 1545 (DjVu-kokoteksti). Pilvettäret astuvat sillä välin puhumaan suoraan yleisölle parabasiksessa. Kuoro riisuu pilviasunsa ja sanoo, että näytelmä on kirjoittajansa nerokkain ja vaati suurta vaivannäköä. Kuoro moittii yleisöä siitä, ettei näytelmä menestynyt juhlilla aiemmin vaan hävisi huonommille näytelmille, ja ylistää kirjailijaa omaperäisyydestä ja siitä, että tämä rohkenee pilkata vaikutusvaltaisia poliitikkoja, kuten Kleonia. Tämän jälkeen kuoro palaa pilvien rooliin, ja lupaa jumalallisia siunauksia, jos yleisö rankaisee Kleonia, sekä nuhtelee ateenalaisia siitä, että nämä olivat muuttaneet kalenteria, minkä seurauksena se ei enää ollut samassa tahdissa Kuun vaiheiden kanssa.
Christoph Baumgartner
Baumgartner pelasi monissa Itävallan nuorisomaajoukkueissa. Hän pelasi Itävallan A-maajoukkueessa ensimmäisen ottelunsa syyskuussa 2020 Kansojen liigan ottelussa Norjaa vastaan. Kesäkuun 25. päivään 2021 mennessä hän on pelannut 13 A-maaottelua ja tehnyt niissä neljä maalia: syyskuussa 2020 Kansojen liigan ottelussa Romaniaa vastaan, lokakuussa 2020 ystävyysottelussa Kreikkaa vastaan, maaliskuussa 2021 MM-karsintaottelussa Färsaaria vastaan ja kesäkuussa 2021 EM-kilpailujen alkulohkon ottelussa Ukrainaa vastaan.
Jerusalemin vanhakaupunki
Vanhan kaupungin korttelit
pienoiskuva|vasen|{{Legend|#205a1f|[[Jerusalemin kristittyjen kortteli|kristittyjen kortteli.}}{{Legend|#6b3b6b|armenialaiskortteli.}}{{Legend|#68341c|muslimikortteli.}}{{Legend|#34607b|juutalaiskortteli.}}{{Legend|#b07e35|Temppelivuori jonka päällä on Kalliomoskeija ja Al-Aqsan moskeija.}}]] Jerusalemia ympäröi muuri jossa on kuusi porttia. Sen sisäpuolella on vanhakaupunki jossa uskontokuntien korttelit ja pyhät paikat ovat pysyneet miltei samoina vuosisatoja. Vanhakaupunki on jaettu eri uskontokuntien mukaisiin kortteleihin: armenialaisten kortteliin, kristittyjen kortteliin, juutalaisten kortteliin ja muslimikortteliin. Ennen 1840-lukua asutus oli keskittynyt vanhankaupungin muurien sisäpuolelle koska asukkaiden piti suojautua alueella olevilta arabirosvoilta ja beduiineilta. Asukkaiden lukumäärä oli vuosina 1800–1835 vain noin 9 000–10 000. Ottomaanit rakensivat vanhan kaupungin tukevat puolustusmuurit ja kaupungin portit 1500-luvun alkupuolella.
MM-rallikausi 2003
MM-rallikausi 2003 oli järjestyksessä rallin maailmanmestaruussarjan 31. kausi.
Kauden kulku lyhyesti
' Korsikan ralli: Korsikalla MM-sarjan kärki vaihtui. Sainz ohitti viimeisellä erikoiskokeella Duvalin ja nousi toiseksi. Tämä tarkoitti, että Sainz nousi MM-sarjan johtoon ohi Burnsin. Solberg otti voiton ja nousi myös MM-taisteluun. Burns oli kahdeksas, mutta se ei riittänyt MM-johdon säilyttämiseen. Loeb menetti aikaa ulosajossa toisena päivänä ja Märtin keskeytti päätöspäivänä ulosajoon.
Molossikoira
Alkuperäinen molossikoira tunnettiin jo Antiikin Kreikassa, missä oli olemassa kaksi eri versiota: kookas, yleensä valkoinen paimenen koira eli laumanvartija sekä jättiläiskokoinen metsästyskoira.
Võ Văn Kiệt
Võ Văn Kiệt (23. marraskuuta 1922 – 11. kesäkuuta 2008) oli vietnamilainen poliitikko. Hän kuului uudistusmielisten kommunistien ryhmittymään, joka aloitti ”Vietnamin perestroikan”, Đổi mớina tunnetun taloudellisen tervehdyttämispolitiikan 1986. Vietnamin pääministerinä hän toimi 8. elokuuta 1991–25. syyskuuta 1997. Syntymänimeltään hän oli Phan Văn Hòa, mutta hän muutti nimensä liityttyään Indokiinan kommunistipuolueeseen. Ystävät kutsuivat häntä lempinimellä Sáu Dân.
Việt Minh -itsenäisyysliikkeen sotilaana Kiệt taisteli ranskalaisia vastaan ensimmäisessä Indokiinan sodassa 1946-1954 asemapaikkanaan etelä, mutta pakeni Pohjois-Vietnamiin maan jakauduttua kahtia Geneven konferenssin mukaisesti 1954. 1960 hänet valittiin keskuskomitean varajäseneksi ja täysjäseneksi 1972. Vietnamien jälleenyhdistyttyä 1976 hän palasi etelään astuakseen virkaansa Hồ Chí Minhin kaupungin kaupunginjohtajana. Pian tämän jälkeen hänet hyväksyttiin politbyroon varajäseneksi ja nimitettiin Hồ Chí Minhin kaupungin puoluetoimiston pääsihteeriksi. Vuonna 1991 hänestä tuli Vietnamin pääministeri, mutta hän oli toiminut virkaatekevänä jo vuodesta 1988, jolloin hänen edeltäjänsä Phạm Hùng kuoli äkillisesti.
Kaudellaan kaupunginjohtajana hän hillitsi kovan linjan kommunisteja ja halusi pitää vanhan hallinnon ja liike-elämän edustajiin yhteyttä taloudellisen katastrofin estämiseksi. Hän vastusti avoimesti korruptiota ja suhtautui kriittisesti kahden Vietnamin talouksien hätäiseen pakkoliittoon. Hänen uudistuspolitiikkansa otti tuulta vuonna 1986, jolloin maa oli taloudellisen romahduksen partaalla.
Little Bighornin taistelu
Yhdysvaltain armeija
thumb|upright|Everstiluutnantti [[George Armstrong Custer|Custer.]] Operaation johtoon valittiin kenraali Philip Sheridan, joka antoi määräykset päämajastaan Chicagosta. Yhdysvaltain joukot hyökkäsivät maaliskuussa 1876 Powderjoella sijainneeseen intiaanileiriin prikaatinkenraali George Crookin johdolla. Vaikeat talviolosuhteet katkaisivat taistelut. Alkukesästä Sheridan ilmoitti kolmiosaisesta sotaretkestä, jonka johtoon määrättiin Crookin lisäksi prikaatinkenraali Alfred H. Terry. Tämä oli kuitenkin aivan kokematon intiaanisodissa, ja hän onnistui puhumaan mukaan retkelle everstiluutnantti George Armstrong Custerin, jonka kokemuksen uskottiin olevan suureksi hyödyksi.
Reno epäonnistuu hyökkäyksessään
thumb|right|Nuori Marcus Reno Taistelupäivänä 25. kesäkuuta 1876 Custer jakoi miehensä kolmeen erilliseen ryhmään, mikä oli todennäköisesti kohtalokas virhe. Majuri Marcus A. Renon alaisuudessa toimi 131 miestä, joiden tehtävä oli hyökätä leiriin etelästä ja saattaa se sekasorron valtaan. Kapteeni Frederick Benteenille Custer uskoi 113 sotilasta antaen näille tehtäväksi ottaa kiinni kaikki leiristä pakenevat intiaanit. Loput 5 komppaniaa (yhteensä 215 miestä) Custer otti omaan komentoonsa kiertääkseen leirin kimppuun idästä. Suunnitelma näytti teoriassa toimivalta, mutta osoittautui käytännössä epäonnistuneeksi, sillä intiaaneja oli todellisuudessa leirissä huomattavasti enemmän kuin oltiin luultu. Crow-tiedustelijat varoittivat Custeria ryhtymästä näin suureen hyökkäykseen, mutta heidän mielipiteillään ei ollut vaikutusta.
Kello viisitoista yli kolme Renon joukot ylittivät Little Bighorn -joen ja hyökkäsivät suuren intiaanileirin eteläiseen osaan. Intiaanit ryhtyivät kuitenkin pakenemisen sijaan vastarintaan, ja nuoren päällikkö Gallin joukot pakottivat Renon perääntymään. Reno vetäytyi joen lähellä olevalle metsäalueelle. Vihollisen luodit kaatoivat joitakin hänen sotilaistaan. Yllättyneenä intiaanien suuresta määrästä, joka oli yli kymmenkertainen tiedustelutietoihin nähden, Reno kokosi joukkonsa ja johdatti nämä läheiselle kukkulalle (myöhemmin nimetty Reno Hilliksi), jonne sotilaat kaivoivat poteroita suojikseen. Lähellä ollut kapteeni Benteen huomasi Renon ahdingon ja kääntyi auttamaan tätä, jolloin Custer jäi joukkoineen yksin. Intiaanit piirittivät kukkulalle perääntyneitä sotilaita, ja taistelut jatkuivat myös seuraavana päivänä. Renon ja Benteenin yhdistyneiden joukkojen puolustusvoittoinen sota sai intiaanit lopulta lopettamaan piirityksensä. Myöhemmin Renon mukana taistelleista ja surmansa saaneista sotilaista tunnistettiin 47.
Francisco de Paula Santander
Santander syntyi Cúcutassa varakkaaseen kreoliperheeseen. 13-vuotiaana hän siirtyi Bogotáan (tuolloin Santa Fé de Bogotá) San Bartolomén kuninkaalliseen korkeakouluun (el Colegio Real Mayor y Seminario de San Bartolomé) opiskelemaan. Siellä hän opiskeli politiikkaa ja lakioppia. Hän liittyi vuonna 1810 itsenäisyysmielisiin joukkoihin ja myöhemmin hän taisteli Bolívarin joukoissa. Vuonna 1819 Kolumbia vapautettiin espanjalaisjoukoista ja Santander nimitettiin Suur-Kolumbian varapresidentiksi vuonna 1821. Hän ei ollut kiinnostunut osallistumaan Bolívarin muihin sotaretkiin, jotka tähtäsivät muun muassa Venezuelan, Ecuadorin ja Perun vapauttamisiin. Hän oli ennemmin kiinnostunut kehittämään synnyinmaatansa Kolumbiaa poliittisesti. Häntä kutsuttiin lakien mieheksi ("Hombre de las Leyes"). Santander kehitti maansa poliittisia instituutioita ja panosti myös esimerkiksi koulutukseen ja taloudellisiin uudistuksiin. Hän ei kuitenkaan suvainnut toisinajattelua.
Santanderin ja Bolívarin välirikko
Santanderin ja Bolívarin välit olivat olleet jännittyneet melkein alusta alkaen. Santander oli erottanut Bolívarin alipäällikön José Antonio Páezin (josta tuli myöhemmin Suur-Kolumbiasta itsenäistyneen Venezuelan ensimmäinen presidentti). Bolívar puuttui tilanteeseen ja palautti Páezin aseman. Tämä viilensi Santanderin ja Bolívarin välejä. Lopullinen välirikko johtui poliittisista näkemyseroista. Huonoista kokemuksistaan johtuen Bolívarista oli tullut konservatiivisempi ja hän kannatti tiukkaa keskushallintoa. Santander sen sijaan federalistina kannatti hajautetumpaa hallintoa ja oli myötämielisempi kannattamaan Suur-Kolumbian alueiden itsehallintoa. Bolívar julistautui diktaattoriksi sen jälkeen, kun Santander ja hänen kannattajansa olivat vastustaneet Bolívarin haluamia konservatiivisia muutoksia perustuslakiin. Bolívar joutui murhayrityksen kohteeksi, josta Santanderia syytettiin. Santander oli maanpaossa Bolívarin kuolemaan asti, jonka jälkeen hänestä tuli Kolumbian presidentti vuonna 1832.
IF Helsinge-Atlas
Nykyisyys
Seuralla on toimintaa myös pöytätenniksessä ja voimistelussa.
Rope Kojonen
Kojosen vanhemmat olivat työmies Juho Tuomaanpoika ja Maria Sofia Antintytär. Hän pääsi ylioppilaaksi 1896 ja suoritti teologian preliminääritutkinnon 1898 sekä valmistui filosofian kandidaatiksi 1901. Kojonen toimi Uusimaa-lehden päätoimittajana 1901–1902 sekä Lahden kansanopiston johtajana 1902–1931 ja Lahden kaupungin kansakoulujen tarkastajana 1906–1931. Hän oli vt. kouluneuvos vuosina 1919–1920 ja sosiaaliministeriön raittiusosaston vt. osastopäällikkö 1921–1922.
Seleenitetrafluoridi
Ominaisuudet, valmistus ja käyttö
Seleenitetrafluoridia voidaan käyttää fluoraavana reagenssina. Se fluoraa muun muassa alkoholit ja karbonyyliyhdisteistä muodostuu difluoridi. Usein tähän käytetään seleenitetrafluoridin ja pyridiinin kompleksia.
Kaaresuvanto
Kaaresuvannossa on muutamia retkeilyreittejä kuten tiehallinnon pyöräilyreitti Syväjärvelle. Alueella on myös vaellusmaastoja ja talvella moottorikelkkailureittejä. Lähellä sijaitsevalla Lavivaaralla on sijainnut laskettelurinne.
Asser Hilpe
Hilpen vanhemmat olivat urakoitsija Topias Hilpe ja Matilda (o.s. Mikkola). Puoliso oli Toini (o.s. Kuparinen) vuodesta 1942. Hilpe kävi keskikoulun. Hilpe toimi Salpausselän kirjailijat yhdistyksen puheenjohtajana 1970–1978.
Luettelo Kolarin julkisista taideteoksista ja muistomerkeistä
Luettelo Kolarin julkisista taideteoksista ja muistomerkeistä sisältää Kolarin kunnassa olevat pysyvät patsaat, muistomerkit ja muistolaatat.
Hringvegur
7. Selfoss ]] Hringvegur eli Þjóðvegur 1  on Islannin ympäri kiertävä maantie. Se yhdistää toisiinsa Islannin isoimmat kaupungit ja kylät. Hringvegurin kokonaispituus on 1 339 kilometriä ja se on kaksikaistainen. Tie on pääosin asfaltoitu koko matkalta lukuun ottamatta joitain sorapäällysteisiä kohtia maan itäosissa. Islannin pääkaupungin Reykjavíkin lähistöllä tien liikennemäärä on huomattavasti suurempi, noin 5 000 – 10 000 autoa päivässä, kun joissain harvasti asutuissa osissa liikennemäärät saattavat olla vain keskimäärin 100 autoa päivässä.
Lu’an
Ilmasto
Lu’anissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16 °C ja keskimääräinen sademäärä 1 130 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on heinäkuu, jolloin sataa keskimäärin noin 190 millimetriä. Joulukuu puolestaan on kuivin kuukausi. Silloin keskimääräinen sadanta on 29 millimetriä.
Minä ja Aku Ankka
Minä ja Aku Ankka: suomalaisten suosikkitarinat on Sanoma Magazines Finlandin vuonna 2011 julkaisema sarjakuva-albumi, johon kaksitoista suomalaista julkisuuden henkilöä on valinnut Disneyn sarjakuvista oman suosikkitarinansa.
Joe Bidenin terveys
Presidenttinä
Marraskuussa 2021 Fox Newsin uutisankkuri Tucker Carlson ilmoitti radiohaastattelussa saaneensa Bidenin sukulaisilta sisäpiirintietoa tämän heikentyneestä kognitiivisesta tilasta jo vaalien alla.
Kjell Lindblad
Lindblad on koulutukseltaan sosionomi ja merkonomi. Hän on työskennellyt toimittajana muun muassa Yleisradiossa ja STT:ssä. Hänen ensimmäinen novellikokoelmansa Före sömnen (1984) sai SLS:n esikoisteospalkinnon. Seuraavia teoksia olivat kokoelmat Regnmannens berättelser (1988) ja Resa runt solen (1994) sekä romaani Aftonbarn (1991), psykologinen jännitystarina, joka yhdistelee näennäistä realismia ja surreaalista kaoottisuutta. Lindbladia on luonnehdittu suomenruotsalaisen nykyproosan tyyliniekaksi.
Magda Goebbels
Ensimmäinen avioliitto
Vaikka mies ei vastannut nuorten naisten kuvaa unelmamiehestä, hänellä oli taskussaan valtti. 38-vuotias, päälaelta kalju mies olisi voinut olla Magdan isä, mutta hän oli kuitenkin yksi Saksan rikkaimmista teollisuudenharjoittajista. Monista epäilyksistä ja varoituksista huolimatta Magda suostui tämän miehen, Günther Quandtin vaimoksi vuoden 1921 alussa. Quandtilla oli kuitenkin omat ehtonsa; Magdan oli luovuttava katolisesta uskonnostaan ja alettava tunnustaa protestanttista uskontoa sekä vaihdettava juutalainen sukunimensä Friedländer biologisen isänsä sukunimeen Ritschel. Magda myöntyi ehtoihin.
Kuolema
Hitlerin kuoltua 30. huhtikuuta 1945 Magda Goebbels surmasi kuusi lastaan 1. toukokuuta. Surmatyön yksityiskohdat jäänevät lopullisesti selvittämättä, mutta yleisimmän teorian mukaan SS-lääkäri Ludwig Stumpfegger antoi lapsille huumaavaa juomaa, minkä jälkeen Magda Goebbels surmasi lapset syanidilla. Tämän jälkeen Magda Goebbelsin on kerrottu keittäneen kahvia ja pelanneen pasianssia, kunnes hän muutama tunti myöhemmin teki kaksoisitsemurhan yhdessä miehensä Joseph Goebbelsin kanssa. Toisin kuin usein esitetään, he eivät surmanneet itseään ampumalla, vaan käyttivät myös syanidia. SS-miehet polttivat ruumiit kuoleman jälkeen, mutta niin epätäydellisesti, että ruumiit olivat vielä selvästi tunnistettavissa neuvostojoukkojen saapuessa. Neuvostosotilaat hakivat myös lasten ruumiit bunkkerista ja kuvasivat ne yhdessä Goebbelsin pariskunnan hiiltyneiden ruumiiden kanssa.
Tim McCord
Tim McCord (s. 28. kesäkuuta 1979 Sacramento, Kalifornia) liittyi Evanescenceen basistina elokuussa 2006 korvaten Will Boydin, joka oli jättänyt yhtyeen samana vuonna. Aikaisemmin Tim McCord tunnettiin parhaiten The Revolution Smile -yhtyeen kitaristina (2000–2004).
Suomen Partiomuseo
Suomen Partiomuseo on Turussa sijaitseva valtakunnallinen partioliikkeen historiaa ja toimintaa esittelevä museo. Se on omien sanojensa mukaan ainoa lapsi- ja nuorisotyön historiaan ja kultturiperintöön keskittynyt museo Suomessa.
Historia
Suomen Partiomuseo perustettiin 21. helmikuuta 1962 partiojohtaja Rafael Helangon ehdotuksesta. Museo toimi aluksi Turussa Vähä-Heikkilän kartanon kellarituvassa. Museota hoiti Turun Pyhän Yrjänän Kilta ja ensimmäisenä museonhoitajana toimi Ilmari Rinne. Toukokuussa 1979 museolle perustettiin kannatusyhdistys Partiomuseoyhdistys – Scoutmuseiförening ry, ja vuonna 1980 museo siirtyi laajempiin tiloihin Pyhän Katariinan kirkon kirkkoaukion laidalla sijaitsevan Kuikkulan talon yhteyteen.
Pesäpallon miesten Halli-SM 2019
Välierät
Hyvinkään Tahko – Joensuun Maila
…And Justice for All
Dyers Eve
Kappaleen ensimmäinen esiintyyminen konsertissa tapahtui vasta vuonna 2004, jonka jälkeen sitä on harvakseltaan esitetty.
Daraan kansannousu ja taistelut
Daraan saarto, kapinan murskaaminen
Daraan mielenosoitukset kukistettiin 25. huhtikuuta - 5 toukokuuta 2011 raskain asein. Syyrian armeija saartoi Daraan 25. huhtikuuta. Daraassa toimivat lähinnä erikoisjoukot ja pahamaineinen Maherin 4. divisioona. 6000 miehen voimin liikkeelle lähtenyt armeija käytti nyt ensi kertaa tankkeja ja sala-ampujia mielenosoittajia vastaan. Armeija pidätti mielenosoittajia ja kiersi talosta taloon. Armeija hyökkäsi varsinkin moskeijoita vastaan. Armeija katkaisi sähkön, veden, puhelinlinjat ja esti ruokakuljetuksia. Armeijan hyökättyä kaupunkiin panssarivaunujen tukemana useita paikallisia kuoli. Erään aktivistiryhmän mukaan kahden päivän aikana kuoli 244 daraalaista ja 84 ilmeisesti mielenosoittajia ampumasta kieltäytyneitä hallituksen sotilasta. Maaliskuussa 2014 useita Assadin puolesta mielenosoittaneita kuoli kranaatinheitiniskussa. Daraassa myös jotkut sunnisotilaat kapinoivat Basharin veljen Maherin johtamaa 4. divisioonaa vastaan. He polttivat ainakin neljä panssaria. Kun 13-vuotias poika Hamza al-Khatib yritti salakuljettaa ruokaa piiritettyyn kaupunkiin, salainen poliisi pidätti ja kidutti hänet kuoliaaksi. Muutamaa viikkoa myöhemmin turvakllisusupalvelu luovutti ruumiin lapsen omaisille.
Puolukat
Sukuun kuuluu monivuotisia varpuja, jotka kasvavat toisinaan maanmyötäisesti. Lehtiasento on kierteinen, ja lehdet ovat usein talvivihreitä. Kukat ovat kaksineuvoisia ja nuokkuvia. Kukkien verhiö on pieni ja liuskainen. Teriö on yhdislehtinen, neli- tai viisilukuinen. Marja on sininen tai punainen, joskus harvoin valkoinen. Kaikki viihtyvät vähäkalkkisilla mailla.
Wimme Saari
Ura
Myöhemmin muun muassa muusikot Matti Wallenius sekä Jari Kokkonen ovat luoneet hänen kanssaan akustisesta elektroniseen ulottuvaa äänimaisemaa joikaamisen taustalle.
Simon Parviainen
Simon Parviaisen oma talo oli korttelin 44 tontilla 5 (vanha numerointi), Torikadun ja Suvantokadun kulmassa. Hän omisti kaikkiaan kuusi tonttia, ja 1862 hän rakensi komean asunnon kaupungin eteläkärkeen Koulu- ja Kalevankadun väliin. Myöhemmin se siirtyi pormestari J.A.Nystenin omistukseen, mutta purettiin 1959. Simon Parviainen rakennutti muitakin taloja 1850-1860-luvulla. Mm. Rantakatu 7:ssä sijainneen talon hän myi tohtori H.Hällströmille, ja sitä kutsuttiinkin Hällströmin taloksi. Se purettiin 1956. Simon Parviainen harjoitti aluksi etenkin voi- ja viljatukkukauppaa sekä rihkamakauppaa markkinoilla. Simon Parviainen hankki 1856 kumppaninsa A.J.Mustosen kanssa N.L.Arppelta Utran sahan Joensuun pohjoispuolelta. Samana vuonna sama omistaja myi Parviaiselle ja Mustoselle Puhoksen sahan. 1860 Parviainen ja Mustonen ostivat Ilajan ja Käenkosken harkkohytit.
1871 Simon Parviainen veljensä Petter Parviaisen ja vävynsä Fritiof Napoleon Neppenströmin kanssa perusti paloviinatehtaan. Polttimo sijaitsi kaupungin laidalla hautausmaan ja Pielisjoen välissä ja tislaamo keskellä kaupunkia Malmi- ja Torikadun kulmassa. Myöhemmin tuotantolaitosta kutsuttiin Neppenströmin ränniksi.
Helmuth Weidling
Hän oli syntynyt Halberstadtissa Preussissa ja liittyi armeijaan vuonna 1911. Toisen maailmansodan alussa hän otti osaa taisteluun Ranskasta Saksan XL panssariarmeijan komentajana, ja myöhemmin itärintamalla ainakin 86. jalkaväkidivisioonan ja XLI panssariarmeijan komentajana. Hän taisteli muun muassa Kurskissa, ja LVI panssariarmeijan mukana Seelowin metsän taistelussa.
Ennen Berliinin taistelua Adolf Hitler käski teloittaa Weidlingin, koska epäili tämän siirtäneen komentopaikkaansa. Weidling riensi Führerbunkeriin, jolloin vakuuttuneena tämän rohkeudesta Weidling nimitettiin koko Berliinin puolustuksen johtajaksi huhtikuussa 1945. Ankarien taistelujen jälkeen Weidling antautui kenraali Vasili Tšuikoville 2. toukokuuta 1945.
Tšuikovin ja Vasili Sokolovskin ohjeiden mukaan Weidling teki antautumiskäskynsä kirjallisena. Weidlingin kirjoittamassa dokumentissa luki: "'30. huhtikuuta 1945 Führer teki itsemurhan, ja siten hylkäsi ne jotka olivat vannoneet uskollisuutta hänelle. Führerin ohjeiden mukaan te saksalaiset sotilaat joutuisitte jatkamaan Berliinin puolesta taistelemista siitä huolimatta että ammuksemme ovat lopussa ja että yleinen tilanne tekee vastarinnan jatkamisesta hyödytöntä. Määrään vastarinnan välittömän lopettamisen. Jokainen hetki kun vielä jatkatte taistelua, pitkittää Berliinin siviiliväestön ja haavoittuneittemme kärsimyksiä. Yhdessä neuvostoliittolaisten joukkojen ylipäällikön kanssa määrään teidät lopettamaan taistelun heti. WEIDLING, tykistönkenraali, entinen Berliinin puolustuksen aluepäällikkö.'"
Izak Boom
thumb|Izak Boom Izak Boom (s. 1965 Leerbroek) on hollantilainen säveltäjä ja multi-instrumentalisti. Hän soittaa muun muassa pianoa, kitaraa, mandoliinia ja banjoa.
Izak Boom on konsertoinut AINA-yhtyeen kanssa Kajaanin Runoviikoilla 2004 ja 2005, Multian Lovisa Charlottan kirkossa 2004, Keuruun vanhassa kirkossa, Pukkilan Kohisevassa 2005 ja Suomussalmen musiikkijuhlilla 2008. Maaliskuussa 2008 Boom esiintyi yhdessä Pauliina Mayn kanssa Geuzen-säätiön juhlassa Hollannin Vlaardingenin Suuressa kirkossa (Grote Kerk), missä presidentti Martti Ahtisaarelle jaettiin Geuzen-mitali hänen työstään kansainvälisten kriisien selvittäjänä. Tilaisuutta kunnioitti läsnäolollaan kuningatar Beatrix.
Heimir Hallgrímsson
Ura
Lokakuussa 2011 Heimiristä tuli Lars Lagerbäckin apuvalmentaja Islannin jalkapallomaajoukkueeseen. Kaksikko johdatti Islannin MM2014-karsinnoissa jatkokarsintavaiheeseen, mutta jäi kisojen ulkopuolelle hävittyään Kroatialle. Marraskuussa 2013 Heimir nousi jakamaan päävalmentajavastuun Lagerbäckin kanssa. Samalla kerrottiin, että Heimiristä tulee päävalmentaja Lagerbäckin sopimuksen päättymisen jälkeen vuonna 2016. Kaksikon yhteistyö jatkui menestyksekkäästi EM2016-karsinnoissa ja he johdattivat Islannin historiallisesti EM-lopputurnaukseen. Karsinnoissa Islanti hävisi vain kaksi ottelua ja voitti esimerkiksi Alankomaat kahteen kertaan.
EM-lopputurnauksessa Islanti jatkoi siitä mihin se karsinnoissa jäi. Avausottelussa tiiviisti puolustanut ja fyysisesti pelannut Islanti pelasi 1–1 tasapelin Portugalia vastaan. Samaan tulokseen päättyi ottelu Unkaria vastaan ja sensaatiomainen 2–1 voitto Itävallasta vei Islannin lohkokakkosena pudotuspeleihin. Neljännesvälierissä Islanti raivasi tieltään Englannin vahvan esityksen jälkeen maalein 2–0. Joukkue sai Ranskassa huikeaa kannatusta ja lähes 10 prosenttia koko maan väestöstä oli paikan päällä kannustamassa joukkuetta menestykseen. Lopulta Islannin historiallinen matka päättyi puolivälierissä 5–2 tappioon Ranskalle. Kisojen jälkeen Lagerbäck jätti tehtänsä valmennustiimissä ja Heimir nousi yksin päävalmentajavastuuseen.
Luke Worrall
Luke Worrall (s. 26. joulukuuta 1989 Lontoo, Englanti) on englantilainen malli. Tunnettu mallisivusto Models.com on rankannut Worrallin 50 halutuimman miesmallin joukkoon.
Valko-Venäjän presidentinvaalit 2006
Itsenäisten valtioiden yhteisö puolesta
Rušailon mukaan oppositio yritti järjestä luvattomia kokouksia ja Valko-Venäjän viranomaiset takavarikoivat yli miljoona kappaletta laittomia vaalimainoksia.
Opposition reaktio tulokseen
Lukašenkalla on tosin vahvasti armeijan tuki puolellaan, ainakin ennakkoäänien mukaan hän oli saanut ainakin armeijan tukikohdista ja sairaaloiden äänistä 98,4 prosenttia. Lukašenka julisti vallankumouksen epäonnistuneeksi ja vaalin näyttäneen ”kuka on pomo” Valko-Venäjällä. Hänen mukaansa Ukrainan parlamenttivaalit näyttävät lopullisesti (liberaalien) vallankumousten kannatuksen.
Lukašenkan kannatus
Lukašenkan kannatuksen syynä on etenkin hänen edustamansa turvallisuus ja jatkuvuus. Virallisesti maan talous on ollut tasaisessa kasvussa viimeiset neljä vuotta ja työttömyys on 1,5 prosenttia, kun taas esimerkiksi talousuudistuksien tielle lähteneessä Puolassa se on 20 prosenttia. Valko-Venäjän keskipalkka on 205 Yhdysvaltain dollaria kuussa, mutta myös hinnat ovat säännellyt ja alhaiset. Kahden slovakialaisen järjestön tekemän kyselyn mukaan 24 prosenttia valkovenäläisistä pitää taloustilannettaan hyvänä tai erinomaisena, 59 prosenttia kohtalaisena ja 13 prosenttia huonona.
Ovensuukyselyjä järjestävä EcooM on vaalipäivänä rekisteröinyt jopa 80 prosentin kannatuksen Lukašenkalle.
Tekstiviestivaroitus
Presidentti Aljaksandr Lukašenka ei hyväksy vierasta vaikutusta eikä vallankaappausta Valko-Venäjällä. Valko-Venäjän matkapuhelinyhtiö lähetti matkapuhelimiin viestin, jonka mukaan Oktjabrskaja-aukiolla provokaattorit suunnittelevat vaalipäivän illaksi verilöylyä ja että pitäisi varoa henkeään ja terveyttään. Teleyhtiö ei kommentoinut tarkemmin lähettämänsä viestin sisältöä. Opposition edustajat puolestaan lupasivat rauhallisia mielenosoituksia.
Georgialainen opiskelijaliike Kmara
Asian havainnollistamiseksi Valko-Venäjän turvallisuuspalvelu esitti sanomalehtimiehille kuvia videolta nuoresta turvallisuuspalvelun kiinni ottamasta valkovenäläisestä, joka valmistautui Kmaran leirillä suorittamaan kokeen georgialaiselle turvallisuuspalvelun everstille ja yhdysvaltalaiselle opetusupseerille. Hänen mukaansa hänen piti odottaa merkkiä koordinaattorilta ja sen jälkeen tehdä tottumuksesta harjoiteltu tasavallan tilanteen horjuttamiseksi.
Sotilastiedustelun veteraanit
Reservin kenraalimajuri Uladzimir Varabjou piti Valko-Venäjän radion ensimmäisellä kanavalla puheen, jonka mukaan läntiset tiedustelupalvelut käyttävät hallituksesta riippumattomia liikkeitä välineinään vaikuttaakseen slaavivaltioiden kansalaisiin ja estääkseen entisiä neuvostotasavaltoja palaamasta keskenään yhteistyöhön. Hänen mukaansa vain asiantilan objektiivinen ymmärtäminen ja tulevaisuudessa IVY-maiden, ensisijaisesti Ukrainan, Valko-Venäjän, Venäjän, integraatio voi vastustaa Lännen aggressiivista politiikkaa ja säilyttää valtiollisen suvereniteetin.
Vaalitarkkailu
Valko-Venäjä on estänyt useiden vaalitarkkailijoiden pääsyn maahan sekä ottanut kiinni maahan jo saapuneita vaalitarkkailijoita.
ETYJ
Euroopan turvallisuus- ja yhteistyöjärjestön puitteissa Valko-Venäjälle matkustaneet yhdeksän georgialaista kansanedustajaa on otettu kiinni ja käännytetty. ETYJ julkaiseen lausuntonsa Valko-Venäjän presidentinvaalista maanantaina 20. maaliskuuta.
Itsenäisten valtioiden yhteisö
Itsenäisten valtioiden yhteisön vaalitarkkailijoiden johtaja Ivan Makušok epäilee Venäjän oikeistolaisten vähämerkityksisten puolueiden suorittaman vaalitarkkailun pätevyyttä tarkoittaen Oikeistovoimien liiton Nikita Belyin suorittamaa vaalitarkkailua todeten näiden tulleen vasta vaalipäivänä tarkkailemaan.
Keskusvaalilautakunta
Valko-Venäjän keskusvaalilautakunta aloitti työnsä tasavaltalaispalatsissa 19. maaliskuuta kello 10. Keskusvaalilautakunnan puheenjohtajaa Lidзija Jарmošinan mukaan sanomalehtimiehille perustetaan tiedotuskeskus, ыйоста he voivat seurata vaalien edistymistä.
Eläinten käyttäytyminen
Toiminta määräytyy suurelta osin perittyjen viettien ja vaistojen perusteella. Perimän vaikutus käyttäytymiseen on sitä suurempaa mitä yksinkertaisempi hermosto eläimellä on. Mitä monimutkaisempi hermosto eläimellä on, sitä enemmän muuttuviin oloihin sopeutumista voi auttaa perittyjen käyttäytymismallien täydentäminen oppimisen avulla. Eläinten toimintaa ohjailevat ulkoiset ärsykkeet aistimien ja hermoston välityksellä sekä hormonit.
Viestintä
Eläimet viestivät toisilleen signaalein, joilla tarkoitetaan ärsykettä, joka aiheuttaa reaktion samaa lajia edustavassa yksilössä. Tavallisesti signaalit ovat yksinkertaisia, selkeästi havaittavia ja lajille tunnusomaisia. Signaalin monipuolisuus riippuu siitä, kuinka pitkälle laji on kehittynyt. Kuitenkin jo monilla varsin alkeellisilta vaikuttavilla eläimillä kuten mehiläisillä on käytössä monimutkaisen oloisia signaaleita. Useimmilla eläimillä myös signaalit ovat miltei yksinomaan perittyä, ja ne esitetään tietyssä tilanteessa sen kummemmin ajattelematta onko siitä mitään hyötyä, esimerkiksi koiran haukunta tai linnun päästämät varoitusäänet. Lajitovereilla on merkitystä kuitenkin myös sosiaalisilta yhteisöiltään löyhemmänoloisille lajeille kuten ihmiselle, jolle tavallisesti toisen ihmisen läsnäolo tuo turvallisuuden tunteen.
Matkiminen
thumb|Papukaijat ovat yleensä taitavia jäljittelemään muiden lajien ääniä Lintujen laulu on tapauksesta riippuen joko perintötekijöiden mukana määräytynyttä tai muiden lintujen laulua matkimalla eli jäljittelemällä opittua. Esimerkiksi on katsottu, että talitiaiselle tyypillinen "ti-ti-tyy"-äännähdys olisi asutuskeskuksissa menettänyt keskimmäisen tavun, koska lisääntynyt melu on estänyt herkässä kehitysvaiheessa olevia nuoria lintuja kuulemasta laulua oikein. Monet linnut, äärimmäisenä esimerkkinä papukaijat, kykenevät oppimaan myös muiden lajien ääniä.
Detroit Rock City
Juoni
Hawk, Lex, Trip ja Jam asuvat Clevelandissa, ja eletään vuotta 1978. Pojat aikovat mennä katsomaan suurimpia idoleitaan eli Kissiä Detroitiin, mutta Jamin äiti on hyvin uskonnollinen ja vihaa Kissin ”saatanallista” musiikkia, joten hän polttaa löytämänsä konserttiliput. Tämän jälkeen Jam lähetetään uuteen kurinalaiseen kouluun, josta pojat joutuvat pelastamaan ystävänsä syöttämälle koulun johtajalle huumesienillä terästettyä pizzaa. Heidän on myös hankittava jotenkin uudet liput. Matkalla Lexin äidin auto varastetaan, mutta Lex saa auton takaisin kouluttamalla pari kulkukoiraa. Trip miettii, tekisikö hän kaupparyöstön, mutta lopulta hän pelastaa kyseisen kaupan myyjän varkaalta. Palkkiorahat hän menettää kaupassa uhkailemalleen pikkupojalle, jolla on atleettinen isoveli. Hawk yrittää tienata rahaa lippuihin strippaamalla, mutta ei onnistu tavoitteessaan. Rahat hän saa myymällä itseään eräälle strippiklubin naisasiakkaista (Shannon Tweed, Gene Simmonsin vaimo). Jamin äiti, joka on ollut protestoimassa Kissiä keikkapaikan läheisyydessä, äkkää poikansa kaupungilta, ja vie hänet ripittäytymään läheiseen kirkkoon. Kaupungissa on myös Jamiin ihastunut tyttö Beth (Nimi kappaleesta ”Beth”), joka seuraa Jamia kirkkoon, kun pojan äiti on palannut kaupungille protestoimaan. Sillä välin Jam menettää poikuutensa ripittäytymiskopissa. Jam saa myös selvitettyä välit äitinsä kanssa. Lopulta kaikki pojat palaavat yhteen liputtomina, mutta keksivät keinon päästä konserttiin: pieksemällä toisensa ja uskottelemalla vartijoille, että heidän liput on varastettu. Verisinä ja mustelmilla he menevät konserttiareenalle, jossa Trip huijaa hänen lompakkonsa vieneen pikkupojan liput itselleen ja ystävilleen, jolloin pojat pääsevät konserttiin. Konsertin loputtua Jam saa Peter Crissin rumpukapulan.
Ivan Pyrjev
Elämäkerta
Pyrjev laati käsikirjoitukset useimpiin ohjaamiinsa elokuviin. Hän työskenteli Mosfilmin johtajana sekä vuosina 1957–1965 Neuvostoliiton elokuvatyöntekijöiden liiton järjestelykomitean puheenjohtajana. Vuonna 1948 Pyrjev sai Neuvostoliiton kansantaiteilijan arvonimen. Ohjaaja liittyi NKP:hen vuonna 1956 ja hän toimi myös Neuvostoliiton korkeimman neuvoston jäsenenä.
Kanervakasvit
8. Epacridoideae Sweet
Alaheimossa on 35 sukua ja 545 lajia pääasiassa eteläisellä pallonpuoliskolla, erityisesti Australaasiassa ja Chilessä. Tribuksia ovat Prionoteae (kaksi yksilajista sukua Chilessä ja Tasmaniassa), Archerieae (yksi nelilajinen suku Australiassa, Tasmaniassa ja Uudessa-Seelannissa), Oligarrheneae (kolme sukua ja viisi lajia Australiassa), Cosmelieae (kolme sukua ja 27 lajia Lounais- ja Itä-Australiassa sekä Tasmaniassa, mm. Andersonia), Richeeae (kaksi sukua ja 68 lajia Australiassa, Uudessa-Kaledoniassa ja Uudessa-Seelannissa, mm. Dracophyllum), Epacrideae (viisi sukua, 55 lajia Itä-Australiassa ja Tasmaniassa, mm. Epacris) ja Styphelieae (noin 19 sukua Australiasta Kaakkois-Aasiaan ja Havaijille ulottuvalla alueella, mm. Leucopogon).
Lahden seudun liikenne
Entinen liikenne
Lahden seudun liikenteen vuoroja on menneinä vuosina liikennöity Pukkilaan sekä Orimattilan Hennaan. Tämä kuntien ostama liikenne lakkautettiin vuoden 2019 kesäaikataulujen astuessa voimaan.
Hartolasta Heinolaan, Sysmään ja Lahteen vakiovuoroja liikennöivä Järvisen Liikenne lopetti kaikessa hiljaisuudessa Waltin kelpuuttamisen vuoroillaan vuonna 2020. Järvinen on nykyään yksinomaan Matkahuollon sopimuskumppani joskin tiheää pikavuorotarjontaa hyödyntävät hartolalaiset menettivät suosimansa yleispätevän seutulipun. LSL on sittemmin poistanut Järvisen tiedot ja aikataulut julkaisuistaan eikä enää kohtele näitä vuoroja yhteistyöliikenteenä. Liikennöitsijä on menetellyt samoin viranomaisen suhteen.
LSL:n kanssa lippuyhteistyötä tehnyt Onnibus.com lakkautti Lahden ja Sysmän välisen markkinaehtoisen liikenteensä elokuussa 2022.
Juha Rantasila -palkinto
Palkinnon saajat
*** Ilveksen Les Lancaster teki kaudella 2022–2023 saman verran maaleja kuin Lukon Thomas Grégoire, mutta Lancaster teki kaksi voittomaalia enemmän kuin Grégoire.
Fissiili
Sana fissiili viittaa tavallisesti sellaiseen nuklidiin, joka voi hajotessaan eli fissioituessaan tuottaa todennäköisesti keskimäärin enemmän kuin yhden, sen energisen neutronin (teoriassa myös fotonin tai muun hiukkasen), joka voisi aikaansaada fission toisessa vastaavassa nuklidissa ja näin ollen voi tapahtua ydinreaktioiden ketjureaktio eli ydinketjureaktio. Sanaa käytetään myös puhuttaessa isotoopeista, materiaaleista tai jopa aineista. Fissiili isotooppi on sellainen atomi, jonka nuklidi on fissiili. Fissiili materiaali tai ydinasemateriaali sisältää pääosin fissiilejä isotooppeja. Yleiskielessä käytettävä "fissiili aine" sisältää ainakin jonkin verran fissiilejä isotooppeja; ydinasemateriaali on siten fissiiliä ainetta, mutta fissiili aine ei välttämättä ole ydinasemateriaalia, ja siten käsite "fissiili aine" on harhaanjohtava.
Antero Luomajärvi
Luomajärven vanhemmat olivat maanviljelijä Eero Ensio Luomajärvi ja Aili Aliisa Rajala. Hänen puolisonsa vuodesta 1968 on agronomi Ulla Helvi Helena Laurila. Luomajärvi tuli ylioppilaaksi Hämeenkyrön yhteiskoulusta 1965 ja valmistui agronomiksi kotieläintieteen alalta Helsingin yliopistosta 1971. Opettajaksi hän auskultoi 1973. Luomajärvi oli Tarvaalan maatalousoppilaitoksen va. maatalousopettaja 1972, Etelä-Pohjanmaan karjatalouskoulun va. karjatalousopettaja ja johtaja 1972–1973 ja karjatalousopettaja ja johtaja 1973–1980, Ilmajoen maatalousoppilaitoksen rehtori 1981–1995, Seinäjoen ammatillisen korkeakouluopetuksen kuntayhtymän Ilmajoen maatalousoppilaitoksen rehtori ja tilanhoitaja 1995–2002 ja Seinäjoen ammattikorkeakoulun vararehtori ja luonnonvara-alan koulutusyksikön johtaja 1999–2002. Seinäjoen ammattikorkeakoulu päätti Luomajärven jo eläköidyttyä siirtää agrologikoulutuksen Ilmajoelta Seinäjoelle. Maanviljelystä Luomajärvi on harjoittanut sekä Viljakkalassa että Evijärvellä. Luomajärvellä oli työuransa ainaka myös useita asiantuntija- ja luottamustehtäviä. Maanviljelysneuvoksen arvonimen hän sai 1999.
Nikolai Gogol
Nikolai Vasiljevitš Gogol, alunper. Gogol-Janovskyi ; (31. maaliskuuta (J: 19. maaliskuuta) 1809 Sorotšintsi, Pultavan alue, Venäjän keisarikunta – 4. maaliskuuta (J: 21. helmikuuta) 1852 Moskova, Venäjän keisarikunta) oli ukrainalaissyntyinen, Venäjällä vaikuttanut ja venäjäksi kirjoittanut kirjailija. Häntä pidetään merkittävänä novellikirjallisuuden uudistajana.
HMS Tireless (S88)
HMS Tireless (viirinumero S88) on Britannian kuninkaallisen laivaston Trafalgar-luokan ydinsukellusvene.
Nikolai Gogol
Aika Euroopassa ja sen jälkeen
Kesällä 1836 Gogol matkusti ulkomaille keskittyäkseen kirjoittamiseen, filosofiaan ja hengelliseen kilvoitteluun. Hän asui vuosikausia Saksassa, Sveitsissä, Pariisissa, Roomassa ja Napolissa. Venäjällä hän kävi ainoastaan kesäisin.
Windows 11
Ominaisuudet
Toisin kuin Windows 10:tä, Windows 11:tä ei voi ottaa käyttöön ilman verkkoyhteyttä tai Microsoft-tiliä.
HMS Torbay (S90)
Palvelus
Aluksen suunniteltu palveluksesta poisto oli 2015.
Kankiasetinlaite
Historia
Kampiasetinlaitteita on ollut rataverkolla aiemmin useita sellaisilla liikennepaikoilla, joilla liikennemäärien vuoksi vaihdemiesten käyttö on ollut epäkäytännöllistä.
Kallio Kotkas
Luottamustoimet
Ansioistaan urheilun järjestö- ja johtotehtävissä Kotkakselle myönnettiin Suomen Olympialainen 1. luokan ansioristi, Suomen liikuntakulttuurin ja urheilun kultainen ansioristi, SVUL:n kunniajäsenyys sekä lukuisia ulkomaisia ansiomerkkejä (myöntäjinä mm. Ruotsi, Norja, Ranska, Brasilia, Argentiina).
Asko Kallonen
Yksityiselämä
Koulutukseltaan Kallonen on ylioppilas ja restonomi. Sen lisäksi hän on opiskellut valtiotieteitä Helsingin yliopistossa.
Hesselman-moottori
Käyttö
Hesselman-moottoreita käytettiin ruotsalaisten Scania-Vabisin, Volvon ja Tidaholms Brukin valmistamissa raskaissa ajoneuvoissa. Myös Volvon valmistamissa T40-sarjan traktoreissa käytettiin 1940-luvulla Hesselman-moottoria. Scania-Vabis korvasi Hesselman-moottorit dieselmoottoreilla vuodesta 1936 alkaen ja Volvo vuodesta 1947 alkaen.
Pensasmustikka
Pensasmustikka viljelyskasvina
Pensasmustikka alkaa tuottaa satoa noin parivuotiaana, mutta parhaimmillaan sadontuotanto on kuudesta vuodesta eteenpäin. Satoa voidaan saada jopa 10 l per pensas. Pensasmustikan marjat eivät ole niin mehukkaita ja aromisia kuin tavallisen mustikan. Sitä vastoin marjat ovat kookkaampia, mutta hedelmäliha on väritöntä ja siemenet puuttuvat. Mustikkapensaat pidetään sopivan harvana leikkaamalla. . Pölyyntymistä parantaa kahden lajikkeen, esimerkiksi Alvarin ja Ainon, rinnakkain kasvattaminen.
Tuira
Tuira populaarikulttuurissa
Oululainen punk metal -yhtye Tuiran Miliisi on saanut nimensä Tuiran kaupunginosan mukaan.
Risto (elokuva)
Pääosaan koekuvattiin muun muassa Vesa Vierikkoa ja Pertti Sveholmia, mutta Risto Kaskilahti sai kuitenkin roolin.
S/S Yhtiö
Tekniset tiedot
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Münchenin filharmoninen orkesteri
300px|pienoiskuva|Münchenin filharmoninen orkesteri johdossa kapellimestari [[Christian Thielemann, München.]]
Soe Win
Soe Win palasi Myanmariin 1. lokakuuta keskellä rajuja mielenosoituksia. Hän oli hyvin sairas ja joutuikin sotilassairaalaan Yangôniin. Mizzima News väitti hänen kuolleen 2. lokakuuta, ja tieto levisi useisiin tiedotusvälineisiin. Alun perin asiaa epäiltiin huhuksi, mutta sotilaslähteet vahvistivat kuoleman 12. lokakuuta.
Elämänlangat (albumi)
Elämänlangat on Katri Helenan albumi, joka julkaistiin 18. syyskuuta 2006. Levyn tunnetuimmat kappaleet lienevät ”Onnen onkija” sekä Katri Helenan versio Phil Collinsin hitistä ”Another Day in Paradise”, jonka Katri Helenan tytär käänsi suomeksi nimelle ”Kaksi maailmaa”.
Norm Macdonald
Macdonald kuoli syöpään 61-vuotiaana 14. syyskuuta 2021.
Keba
Keba tuli julkisuuteen vuonna 1984 rockin SM-kilpailuissa, joissa monien etukäteen varmana voittajana pitämä Keba sijoittui kolmanneksi. Toiseksi tuli Kolmas nainen ja ensimmäiseksi Peer Günt. Kitaristi Asko Kallonen ja basisti J. P. Pulkkinen olivat aiemmin olleet Päät-yhtyeessä. Yhtye aloitti uransa katusoitolla. Alkuaikoina Keban keikoissa oli Sielun veljet -tyylistä energiaa yhdistettynä pop-herkkyyteen. Toisen albumin, Koko ajan go-go, aikaan yhtye kutsui tyyliään "herkäksi betoniksi". Toinen levy sijoittui Soundin vuoden 2005 kaikkien aikojen parhaiden suomalaisten albumien äänestyksessä sijalle 29. Yhtyeen kuuluisimmat kappaleet ovat "Kesä Espalla" ,"Piilopaikka", "Intiaanit ratsastaa" ja "Ota minut nyt".
Dardanos
Dardanos oli kreikkalaisessa mytologiassa Zeuksen ja Elektran, Atlaksen tyttären, poika. Häntä pidetään myyttisenä dardaanien, troijalaisten ja Aineiaan kautta myös roomalaisten esi-isänä. Hän oli alun perin kotoisin Arkadiasta, missä hän sai ensimmäisen vaimonsa, Khrysen, kanssa Deimaan ja Idaioksen.
Janne Schaffer
Vuonna 2009 Schafferin ensimmäinen sooloalbumi Janne Schaffer (1973) pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
Elämä ja ura
Janne Schafferin isä soitti viulua ja äiti opetti pianonsoittoa. Poika varttui Blackebergin kaupunginosassa Tukholmassa. Hän soitti aluksi pianoa, mutta vaihtoi sitten sähkökitaraan. Ensimmäisen kitaransa hän teki koulun veistotunnilla. Koulutovereista muodostettujen kitarayhtyeiden jälkeen Schaffer esiintyi 1960-luvulla muun muassa Gunnar Wiklundin, Björn Skifsin ja Ted Gärdestadin kanssa. 1970-luvulla hän tuli tunnetuksi Abba-yhtyeen konserteista ja äänilevyiltä.
Beit Hanoun
Israelin mukaan alue on vahvaa Hamasin kannatusaluetta, minkä vuoksi sieltä on kohdistunut kuuden kilometrin päässä olevaan Länsi-Negevissä sijaitsevaan Sderotiin Israelin puolelle kotitekoisten kassam-rakettien iskuja, joihin Israel on vastannut sotilasoperaatioilla. Israelin puolustusvoimien tulitus surmasi 8. marraskuuta 2006 Beit Hanounissa 19 ihmistä. YK nimitti arkkipiispa Desmond Tutun johtaman ryhmän tutkimaan tapahtunutta.
Roger Sperry
Ennen Sperryn tutkimuksia tehtyjen tutkimusten perusteella oli päätelty, että aivojen osa-alueet olivat varsin erilaistumattomia ja hyvinkin vaihdannaisia. Tutkimuksissaan Sperry kuitenkin haastoi tämän näkemyksen osoittamalla, että varhaisen kehittymisen jälkeen hermoradat ovat varsin pysyviä.
Martti Hämäläinen (fyysikko)
Elämä ja ura
Kirjoitettuaan ylioppilaaksi Hämäläinen opiskeli yliopistossa fysiikkaa. Hänen opettajiinsa kuului mm. professori Martti Kantola, jonka opastuksella hän perehtyi röntgendiffraktometrin käyttöön metalliseosten tutkimuksessa. Hämäläinen väitteli filosofian tohtoriksi kokeellisen fysiikan alalta vuonna 1964 Turun yliopistossa. Hänen väitöskirjassaan käsiteltiin koejärjestelyä, jossa pulverimuodossa olevaa kuparia ja nikkeliä sekoitetaan keskenään ja sen jälkeen syntyvää metalliseosta tutkitaan röntgendiffraktion avulla.
Knjaz
pienoiskuva|Rurik oli perimätiedon mukaan Novgorodin ensimmäinen ruhtinas eli knyaz. Knjaz on historiallinen slaavilainen aatelinen arvonimi, jota käytettiin historian eri aikoina muinaisissa slaavilaisissa maissa. Sanan merkitys on muuttunut historian aikana. Aluksi termiä käytettiin tarkoittamaan slaavilaisen heimon päällikköä. Myöhemmin, feodaalisen valtiollisuuden kehittyessä, siitä tuli valtion hallitsijan arvonimi. Myöhemmin Venäjällä termi knjaz tuli tarkoittamaan ruhtinaan arvonimeä. Knjaz on lainasana germaanisen kantakielen sanasta *kuningaz.
Mari Mantsinen
Mari Mantsinen (s. 27. maaliskuuta 1995 Tohmajärvi) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 91 runko- ja loppusarjaottelua sekä pudotuspelejä. Hän on Kiteen Pallo -90:n kasvatti ja on edustanut Superpesiksessä Viinijärven Urheilijoita kaudella 2014, Manse PP:tä sen ensimmäisellä superpesiskaudella 2016. Mansessa Mantsinen toimi yhden ottelun pelinjohtajana, Jarkko Pokelan ollessa sivussa pelikiellon vuoksi.
Bella Rosenfeld
Bella Rosenfeld syntyi varakkaaseen vitebskiläiseen perheeseen, ja vastoin vanhempiensa odotuksia solmi avioliiton vuonna 1915 varattoman taideopiskelija Marc Chagallin kanssa. Samana vuonna perhe muutti Pietariin. Vuonna 1924 perhe muutti Ranskaan ja vuonna 1941 toisen maailmansodan aikana Bella Rosenfeldin onnistui paeta Yhdysvaltoihin. Hänen tunnetuin romaaninsa ilmestyi postuumisti vuonna 1946.
Suomen euroviisukarsinta 1961
Kyseessä oli pelkkä sävellyskilpailu, sillä Yleisradiolle tuli lähettää pelkät nuotit, sanoista, sovituksesta ja esittäjästä päätettäisiin Yleisradiossa. Kilpailuun saapui määräaikaan mennessä 280 sävelmää. Näistä kahdeksan valittiin kilpailuun, ja ne hiottiin lopulliseen muotoonsa. Neljä suomalaista tuon ajan iskelmälaulajaa, Laila Kinnunen, Ritva Mustonen, Brita Koivunen ja Kai Lind esittivät kukin niistä kaksi ja kappalepareja soitettiin radiossa ja television viritysmusiikkina tammikuussa 1961. Jokaiselta solistilta valittiin yleisöäänestyksellä parempi karsinnan finaaliin.
Henrik Parviainen
Pohjois- ja Raja-Karjalasta on lähtöisin ns. Kiihtelysvaaran Oskolan sukuhaara, josta useat suvun jäsenet ja heidän puolisonsa ovat kohonneet merkittäviksi kauppiaiksi tai tehtailijoiksi ja vaikuttaneet muillakin aloilla 1800-luvulta alkaen. Tämän sukuhaaran vanhin on Antti Ollinpoika Parviainen (syntynyt 1674, kuollut 27. toukokuuta 1737 Kiihtelysvaaran Oskolassa).
Henrik Parviainen oli mainitun sukuhaaran maakauppias Kiihtelysvaarasta. Parviaisen ensimmäinen vaimo oli Elin Simonsdotter (1826–1847 Kiihtelysvaarassa) ja toinen Sofia Cajander (1829–1897). Parviaisella oli kolmetoista lasta, joista mainittakoot poika Simo Frithiof Parviainen, piirilääkäri ja valtiopäivämies, tytär Johanna Selina Parviainen, tehtailija C. J. Cederbergin vaimo sekä tytär Elise Parviainen, joka vuosi isänsä kuoleman jälkeen oli ensimmäinen ja ainoa nainen, joka sai Joensuussa porvarioikeudet.
Parviainen rakennutti Joensuuhun kolme asuintaloa, mutta yksikään niistä ei enää ole säilynyt. Lisäksi hän urakoi yhdessä talollinen Tuomas Laurikaisen kanssa Niskasaaren viljamakasiinin, joka valmistui 1852. Se on Joensuun vanhin kivirakennus ja museoviraston valtakunnallisesti merkittävä kulttuuriympäristö. Parviainen osallistui myös laivaliikenteen kehittämiseen kahdessa laivayhtymässä, mm. höyrylaiva Väinämöisen osakkaana vuodesta 1866 lähtien.
King of Rock
King of Rock on yhdysvaltalaisen hip hop -trion Run–D.M.C:n toinen studioalbumi. Albumi tuotettiin sekä julkaistiin vuonna 1985 ja se on rocksävytteisempi yhtyeen aikaisempaan albumiin Run–D.M.C. verrattuna. Monet albumin King of Rock kappaleista sisältävät raskaita kitarariffejä. Albumi sijoittui Billboard 200 -listan sijalle 52. sekä Billboardin Top R&B/Hip-Hop Albums -listan sijalle 12.
Nynäshamnin kunta
Väestönkehitys
Hieman vanhempien vuoden 2009 lopun tietojen mukaan kunnassa asui 737 Suomessa syntynyttä, mikä vastasi 2,9 prosenttia kunnan väestöstä.
Piirit
thumb|right|250px|Kartta Nynäshamnin kunnan piireistä.
Automaatio
Automaation historia
1900-luvun puoliväliin mennessä automaatiota oli käytetty lähinnä pienen mittakaavan laitteissa, joissa voitiin hyödyntää mekaniikkaa ohjaamaan tuotantoa. Käytännössä konsepti muuttui käyttökelpoiseksi vasta kun mukaan lisättiin tietokone, joka monipuolisesti ohjelmoitavana laitteena pystyy suorittamaan lähes kaikenlaisia tehtäviä.
1960-luvulla markkinoille tulivat minitietokoneet, jotka yleistyivät nopeasti. Sen jälkeen suurin osa tuotantolinjojen tehtävistä on automatisoitu.